open-index/open-wikipedia-markdown huggingface dataset:
חנה פניכל

**חנה פניכל**, לבית **היילבורן** (**Johanna Fenichel**; 21 באוקטובר 1897, ברלין, גרמניה- 12 באוקטובר 1975) הייתה פסיכולוגית ילדים ופסיכואנליטיקאית גרמניה-יהודיה.

## קורות חיים
חנה פניכל, הידועה גם בשם האנה, נולדה בברלין לארנסט היילבורן, מנהל AEG ואמהּ, אנטוני היילבורן. היא הוסמכה לעבודה סוציאלית בשנת 1916 לאחר שלמדה בבית ספר פרטי בשם ספרינגלשן (Sprengelschen) בברלין. לאחר שנים שבהן הועסקה כעובדת סוציאלית, היא עבדה במסגרת האוניברסיטה הטכנית בברלין, שם קיבלה מאוחר יותר את הדוקטורט בכימיה בשנת 1932. כעבור שנה עברה לפריז ושם המשיכה בלימודיה. שנה נוספת לאחר מכן היא עברה לפראג, שם הייתה חלק מהאגודה הפסיכואנליטית של פראג, ושם הכירה את בעלה לעתיד, אוטו פניכל.

בשנת 1938, קודם לנישואיה, היגרה היילבורן ללוס אנג'לס, קליפורניה, שם הפכה לחברה בקבוצת המחקר הפסיכואנליטי של לוס אנג'לס. התמחתה בפיתוח ולימודים בגיל הרך, כמו גם בניתוח הוראה. הייתה חברה מובילה במכון הפסיכואנליטי בלוס אנג'לס. חקרה ילדים מגיל שמונה-עשר חודשים עד חמש שנים, במטרה לאפיין את הדרך בה הם פועלים, מגיבים וחושבים.

בשנת 1940 נישאה לאוטו פניכל. ב־12 באוקטובר 1975 נפטרה מסרטן בברנטווד, לוס אנג'לס, קליפורניה.

לאחר מותה, הוקם "מרכז חנה פניכל" על ידי החברה והמכון הפסיכואנליטי של סן דייגו. תכלית התוכנית היא "ליצור קהילה מטפחת שתומכת בתחושת העצמי המתפתחת של כל ילד ובתשוקה המולדת ללמידה [...] באמצעות סביבה עשירה בגירויים חברתיים, חינוכיים ואומנותיים.

## עבודות
פניכל כתבה עבודות מעמיקות לאורך שנות הארבעים והחמישים עם הדור השני של חוקרים ופסיכואנליטיקאים פרוידיאנים. עבדה עם ריצ'רד לואנברג (Richard Loewenberg) על פרויקט אחר ויש גם להם אוסף נפרד של עבודות.
* The collected papers of Otto Fenichel (אוסף המאמרים של אוטו פניכל) בשיתוף עם דייוויד רפפורט.

בשנת 1938, חנה פניכל הציגה את המחקר שערכה בנושא הבעייתיות של קשרי אובייקטים ארכאיים, כחלק מהאגודה הפסיכואנליטית הווינאית.

## קישורים חיצוניים
* פניכל חנה
* חנה פניכל
* 

## הערות שוליים

קטגוריה:פסיכואנליטיקאים אמריקאים
קטגוריה:מהגרות מגרמניה לארצות הברית
קטגוריה:מהגרים מגרמניה לארצות הברית
קטגוריה:פסיכואנליטיקאים גרמנים
קטגוריה:פסיכואנליטיקאיות אמריקאיות
קטגוריה:אמריקאים שנולדו ב-1897
קטגוריה:אמריקאיות שנולדו ב-1897
קטגוריה:אמריקאים שנפטרו ב-1975
קטגוריה:אמריקאיות שנפטרו ב-1975
חנה פניכל פיטקין

**חנה פניכל פיטקין** (17 ביולי 1931- 6 במאי 2023) הייתה תאורטיקנית פוליטית יהודייה-אמריקאית. פרופסור אמריטוס למדעי המדינה באוניברסיטת קליפורניה בברקלי. בתם של אוטו פניכל וחנה פניכל. פיטקין נולדה בברלין והיגרה לארצות הברית בשנת 1938. היא קיבלה את התואר דוקטור לפילוסופיה מאוניברסיטת ברקלי בשנת 1961. בשנת 1982 הוענק לה פרס מצוינות בהוראה מטעם אוניברסיטת קליפורניה בברקלי. היא ידועה בעיקר במחקר המכונן שלה, "מושג הייצוג", (The Concept of Representation), שפורסם בשנת 1967.

תחומי העניין המגוונים של פיטקין נעים בין ההיסטוריה של המחשבה הפוליטית האירופית מימי קדם ועד לזמנים המודרניים, דרך פילוסופיית אנליטית וניתוח טקסטואלי, וכלה בסוגיות של פסיכואנליזה ומגדר בתיאוריות פוליטיות וחברתיות.

ספריה של פיטקין הם: "מושג הייצוג" (1967), "ויטגנשטיין וצדק" (1972, 1984, 1992), ו"הון הוא אישה: מגדר ופוליטיקה במחשבתו של ניקולו מקיאוולי"(1984, 1999), בנוסף, היא כתבה מאמרים רבים וערכה כרכים עבי כרס. בשנת 1998 פרסמה את "התקפת הבלוב: מושג 'החברתי' של חנה ארנדט". מבחר רחב של כתביה נאסף ונערך ב"חנה פניכל פיטקין: פוליטיקה, צדק, פעולה" (2016).

בשנת 2003 הוענק לה פרס יוהאן סקוטה, במדעי המדינה, על עבודתה העיונית פורצת הדרך, ובעיקר על "בעיית הייצוג". היא הייתה נשואה לתאורטיקן הפוליטי ג'ון שר. חלק מתלמידיה הם תאורטיקנים פוליטיים ראויים לציון כמו דייוויד לייטן (אוניברסיטת סטנפורד), דן אבנון (האוניברסיטה העברית, ירושלים), ליסה וידן (אוניברסיטת שיקגו) ומרי ג'דיץ (אוניברסיטת נורת'ווסטרן).

## קישורים חיצוניים
* שיחה עם חנה פניכל פיטקין

## הערות שוליים

קטגוריה:סגל אוניברסיטת קליפורניה בברקלי
קטגוריה:בעלות תואר דוקטור מאוניברסיטת קליפורניה בברקלי
קטגוריה:בעלי תואר דוקטור מאוניברסיטת קליפורניה בברקלי
קטגוריה:סופרות יהודיות גרמניות
קטגוריה:מהגרות מגרמניה לארצות הברית
קטגוריה:חוקרי מדע המדינה אמריקאים
קטגוריה:חוקרות מדע המדינה אמריקאיות
קטגוריה:אמריקאים ממוצא גרמני-יהודי
קטגוריה:סופרות יהודיות אמריקאיות
קטגוריה:בוגרות אוניברסיטת קליפורניה בברקלי
קטגוריה:אמריקאיות שנולדו ב-1931
קטגוריה:אמריקאים שנולדו ב-1931
קטגוריה:אמריקאיות שנפטרו ב-2023
קטגוריה:אמריקאים שנפטרו ב-2023
נמל התעופה הבין-לאומי בלגורוד

**נמל התעופה הבין-לאומי בלגורוד** (ברוסית: **Международный аэропорт Белгород**) הוא נמל תעופה בינלאומי של העיר בלגורוד שברוסיה.

הנמל משרת מטוסי נוסעים צרי גוף (כגון: טופולב Tu-154, טופולב Tu-204, איליושין Il-76, בואינג 737) ומטוסי נוסעים רחבי גוף כמו בואינג 767. הנמל פועל 24 שעות ביממה.

## היסטוריה
נמל התעופה נוסד ב-30 באוגוסט 1954, ומשרת בעיקר טיסות אזוריות, ומאושר גם לטיסות שכר בינלאומיות. בסוף שנת 2014 תנועת הנוסעים בשדה התעופה הסתכמה ב-396,932 איש.

## קישורים חיצוניים

* 

## הערות שוליים

בלגורוד
קטגוריה:בלגורוד
מחוז מריון (פלורידה)

**מחוז מריון** הוא מחוז בצפון-מרכז של פלורידה, ארצות הברית. במפקד האוכלוסין שנערך ב-2010 נמנו במחוז כ-331 אלף נפש. אוקלה היא בירת המחוז.

לאחר חכירת פלורידה על ידי ארצות הברית מספרד, המחוז הוקם בשנת 1844. הוא נקרא על שמו של פרנסיס מריון, גיבור מלחמת העצמאות של ארצות הברית. במהלך השנים שטח המחוז הוקטן תוך הקמת מחוזות חדשים בסביבה.

בשטח המחוז ממוקמות מספר אטקרציות תיירותיות לרבות מקורות מים מינרליים, יער לאומי ופארקי שעשועים.

85% מאוכלוסיית המחוז הם אמריקנים-לבנים וכ-11.5% הם אפרו-אמריקאים.

בשטח המחוז ממוקם בית הסוהר לוול, כלא נשים הגדול בארצות הברית.

## קישורים חיצוניים

* 

מריון (פלורידה)
איטליה באירוויזיון 2021

איטליה זכתה באירוויזיון 2021. רשות השידור האיטלקית RAI הודיעה באוקטובר 2020 כי הזוכה בפסטיבל סן רמו 2021, מונדסקין עם "Zitti e buoni", תזכה לייצג את המדינה באירוויזיון שהתקיים ברוטרדם, הולנד. ב-23 במאי הוכרז כי הלהקה זכתה באירוויזיון 2021, עם 524 נקודות בסך הכול.

## רקע
לפני אירוויזיון 2021, השתתפה בו איטליה 44 פעמים מאז הצטרפותה הראשונה, בתחרות הפתיחה שהתקיימה בשנת 1956. מאז, זכתה איטליה בתחרות בשתי הזדמנויות: בשנת 1964 עם השיר "Non ho l'età" בביצועו של ג'יליולה צ'ינקווטי ובשנת 1990 עם השיר "Insieme: 1992" בביצוע טוטו קוטוניו. איטליה פרשה מהאירוויזיון מספר פעמים, תוך שנעדרה מ-1998 ועד 2010. חזרתה בשנת 2011 עם השיר "Madness of Love", בביצוע רפאל גואלזי, הסתיימה במקום השני – התוצאה הגבוהה ביותר שלה, מאז ניצחונה בשנת 1990 ועד ניצחונה בשנת 2021. בשנת 2018, ארמאל מטה ופבריציו מורו ייצגו את איטליה עם השיר "Non mi avete fatto niente" והגיעו למקום החמישי עם 308 נקודות. בתחרות של 2019 ייצג הזמר מחמוד את איטליה עם השיר "Soldi", וסיים במקום השני עם 472 נקודות. בשנת 2020 דיודאטו היה צריך לייצג את המדינה עם "Fai rumore", אך התחרות בוטלה בעקבות מגפת הקורונה.

בין השנים 2011–2013, נעשה שימוש בפסטיבל סן רמו כאמצעי לבחירת הנציג של המדינה בתחרויות האירוויזיון. המשתתף שנבחר היה אז אחראי לבחירת השיר בו יתחרו. מאז 2015, האמן שזוכה בפסטיבל המוזיקה מקבל הזדמנות לייצג את איטליה באירוויזיון, אם כי בשנת 2016 הזוכה סירב לעשות זאת ובמקומו ייצגה את המדינה מי שסיימה במקום השני.

## לפני האירוויזיון
רשות השידור האיטלקי RAI אישרה כי המבצע שייצג את איטליה באירוויזיון 2021 ייבחר כחלק מהאמנים שיתחרו בפסטיבל סן רמו 2021. על פי כללי סן רמו 2021, הזוכה בפסטיבל יזכה לייצג את איטליה. הפסטיבל התקיים בין 2 ל-6 במרץ 2021, כאשר הזוכה נבחר ביום האחרון של הפסטיבל.

עשרים ושישה אמנים התחרו בן רמו 2021. בין האמנים המתחרים היו משתתפי האירוויזיון לשעבר פרנצ'סקה מיקיילין וארמאל מטה, שייצגו את איטליה בשנת 2016 ובשנת 2018 בהתאמה. בנוסף, השירים של נואמי, פרנצ'סקה מיקיילין ופדץ נכתבו יחד על ידי מחמוד, שייצג את איטליה בשנת 2019. המתחרים היו:

### גמר
26 האמנים שהעפילו לגמר ביצעו ב-6 במרץ 2021 את שירם בפעם האחרונה. לבסוף, לאחר שלבי ההצבעה הוחלט כי מונסקין ושירה "Zitti e buoni" ייצגו את איטליה באירוויזיון 2021.

## הצבעה
### נקודות שהוענקו לאיטליה

### תוצאות הצבעה מפורטות

## הערות שוליים

קטגוריה:איטליה באירוויזיון
קטגוריה:מדינות באירוויזיון 2021
קטגוריה:2021 באיטליה
קישפלאד

**קישפלאד** (בהונגרית: **Kispalád**) הוא כפר במחוז סבולץ'-סטמאר-ברג שבצפון מזרח הונגריה.

הכפר ואזורו מיושבים לסירוגין כבר מהמאה ה-14. בכפר הייתה כנסייה שנבנתה במאה ה-15, נשרפה ושוחזרה שוב בשנת 1903.

## יהודי קישפלאד
יהודים חיו בקישפלאד בתקופות זמן שונות ובמקום קיים בית קברות יהודי ובו שתי מצבות של יהודים, שתיהן שבורות ודי מוזנחות. בשנת 1944 יחד עם רוב יהודי האזור ויהודי הונגריה נרצחו רבים מבני הקהילה בשואה.

## קישורים חיצוניים

* 

## הערות שוליים

קטגוריה:הונגריה: כפרים
קטגוריה:קהילות יהודיות שהושמדו בשואה
רישיון רכב (ישראל)

**רישיון רכב** הוא פנקס כלי הרכב, בצירוף אישור על תשלום אגרת רישיון כלי הרכב וכשירותו לתנועה, ואישור על שינוי רישום הבעלות על כלי הרכב. הרישיון תקף רק לאחר ששולמה אגרת הרישיון, וכלי הרכב עבר בהצלחה מבחן רישוי שנתי לרכב (טסט). רישיון הרכב מוסדר בפקודת התעבורה ובתקנות התעבורה.

## נתוני הרישיון
רישיון הרכב כולל נתונים רבים המספקים מידע מהימן ומפורט על כלי הרכב: רמת הגימור, סוג תיבת ההילוכים ומנגנונים שונים בכלי הרכב - מזגן, מנגנון ABS וכריות אוויר. תקנות התעבורה מגדירות את סיווג כלי הרכב לפי הנהוג באירופה, והוא נקבע לפי ייעוד הרכב - כמות הסעת נוסעים או הסעת מטען - לפי משקלו ולפי מספר המושבים המיועדים לנוסעים בו. בסיווג זה הנהג אינו נוסע, ומושבו אינו נספר. ברישיון הרכב מצוינת גם דרגת רישיון הנהיגה המתאימה לנהיגה ברכב מסוג זה.

## החזקת הרישיון
בשלהי 2018 חתם שר התחבורה והבטיחות בדרכים על ביטול התקנה המחייבת אחזקת רישיון רכב ורישיון נהיגה פיזיים בעת נסיעה ברכב פרטי. בעקבות כך, אזרח הנוהג ברכב פרטי (רכב מדרגה B), אינו חייב לשאת עימו בזמן הנסיעה ברכב את רישיון הנהיגה או רישיון הרכב. עם זאת, חלה חובה לשאת תעודה מזהה רשמית של מדינת ישראל (תעודת זהות/דרכון), תעודת ביטוח ונספחים לרישיון הנהיגה, אם קיימים.

## נהיגה ללא רישיון
נהיגה ללא רישיון רכב בתוקף היא אחת מעבירות התנועה הנפוצות ביותר. הענישה עליה, מלבד צבירת 6 נקודות, מתפלגת לפי פרק זמן שבו רישיון הרכב לא בתוקף: אם תוקף הרישיון פג פחות מ-4 חודשים, הקנס הוא 250 שקל, בין 4 חודשים לחצי שנה הקנס הוא 750 שקל, ואילו אם תוקף הרישיון פג יותר מחצי שנה לפני העבירה בעל הרכב יזומן לבית המשפט לתעבורה, אשר עלול להטיל על הנהג ביצוע קורס נהיגה מונעת או הארכת תקופת הצבירה לנקודות. במקרים מסוימים יכול בית המשפט גם לפסול את רישיון הנהיגה לתקופה של 3 חודשים או יותר.

## הערות שוליים

קטגוריה:פקודת התעבורה
קטגוריה:בטיחות בתחבורה בישראל
קטגוריה:רישוי
סמואל בל ווה

**סמואל בל ווה** (באנגלית: **Samuel Waugh**: 1814 – 1885) היה צייר פורטרטים ונופים פנורמיים אמריקני מהמאה ה-19. נושאי הדיוקן שלו כללו את הנשיא אברהם לינקולן.

## ביוגרפיה
הוא נולד בשנת 1814 בניו וילמינגטון, פנסילבניה, אז חלק ממחוז מרסר, פנסילבניה. על פי כמה דיווחים, אביו, ג'יימס ווה, היה חלוץ-מתנחל בניו וילמינגטון שם ניהל את חנות הכלבו הראשונה. מעט ידוע על ראשית חייו והשכלתו של סמואל. הוצע כי הוא עבד בחנות של צבעי בפיטסבורג ולקח גם שיעורי ציור אצל ג'יי אר סמית', שפרסם את עצמו כ"אמן של תיאטרון פיטסבורג".

הוא הצטרף לאחיו ג'ון בטורונטו בשנת 1833. בשנת 1834 הציג את ציוריו בתערוכת אגודת האמנים והחובבים בטורונטו שם הם נשפטו "בין הדיוקנאות הטובים ביותר".

בטורונטו הוא הפך לחברו של הצייר האמריקני הוותיק, שמקורו במחוז מרסר, ג'יימס באומן. שניהם החלו לתכנן נסיעה לרומא, איטליה, אך באומן שינה את דעתו ובמקום זאת החליט להתיישב בדטרויט, ווהו נשאר בקנדה ועבר להתגורר במונטריאול.

הוא נסע לאיטליה בסוף 1836 או בתחילת 1837 שהה ברומא ובנאפולי עד 1841 או 1842. הוא חזר לפילדלפיה שם התקיים כצייר פורטרטים ונוף מוביל.

בשנת 1849, ווה הציג בפילדלפיה את הפנורמה האיטלקית הראשונה שלו, "גרנד טור דרך איטליה", שהתבסס על רישומיו האיטלקיים. הציור הזה הפך להצלחה ונדד בערים אמריקאיות שונות במשך שש שנים. הפנורמה השנייה שלו, המתארת הפלגה מבוסטון לאיטליה, הוצגה בשנת 1854.

ב-28 בספטמבר 1885 נפטר ווה בעת ביקור אחותו בג'נסוויל, ויסקונסין.

## משפחה
בתו מנישואיו הראשונים לשרה לנדנהול, אידה ווה (1846-1919), הייתה ציירת דמויות עטורת פרסים, ודיוקנה של ד"ר פול ג'יי סארטיין קיבל את פרס נורמן ווה דודג' בשנת 1896 באקדמיה הלאומית. היא איירה גם ספרי ילדים שכתבה איימי אלה בלאנשארד.

אשתו השנייה, מרי אליזה יאנג ווה, הייתה ציירת מיניאטורות. בנם פרדריק ג'אד ווה (1861–1940), יליד בורדנטאון, ניו ג'רזי, זכור בעיקר כצייר ימי. נכדו, קולטון ווה, היה גם אמן, הידוע בעבודתו בציורי הקומיקס דיקי דארה. אחיינו, הנרי ווה (1835–1865), היה שחקן וצייר סצנות ונוף.

## הכרה
ווה היה אחד מציירי הדיוקנאות המובילים בפילדלפיה עוד בחייו והיה ידוע בארצות הברית בזכות הפנורמות האיטלקיות שלו. ווה הציג לעיתים קרובות באקדמיה לאמנויות יפות בפנסילבניה ובאגודת קרן האמנים של פילדלפיה, האקדמיה הלאומית לעיצוב בניו יורק, ובאתניאום בוסטון.

בשנת 1847 הוא הפך לחבר כבוד באקדמיה הלאומית לעיצוב ובחברה לאמנות בטורונטו.

## גלריה

File:Samuel Bell Waugh - Miss Jane Mercer - Google Art Project.jpg|

File:Portrait of Abraham Lincoln by Samuel Bell Waugh.jpg|

File:Portrait of Joseph R. Ingersoll by Samuel Bell Waugh.jpg|

File:Portrait of Ulysses S. Grant by Samuel Bell Waugh.jpg|

File:Portrait of Mrs. Henry D. Gilpin by Samuel Bell Waugh.jpg|

File:Portrait of Lizzie Markley Hartman by Samuel Bell Waugh.jpg|

File:Sketch of the Danish sculptor Bertel Thorvaldsen by Samuel Bell Waugh, 1838.jpg|

## קישורים חיצוניים

## הערות שוליים

קטגוריה:אמריקאים ילידי פנסילבניה
קטגוריה:ציירים אמריקאים
קטגוריה:אמריקאים שנולדו ב-1814
קטגוריה:אמריקאים שנפטרו ב-1885
אדרברי

**אדרברי** (באנגלית: **Adderbury**) היא עיירה בצפון אוקספורדשייר, אנגליה. היא ממוקמת דרומית לבנברי וצפונית לאוקספורד.

## היסטוריה
התיישבות קיימת במקום למעלה מ-1,000 שנה. העיר העתיקה של אדרברי כללה מספר התיישבויות - אדרברי המזרחית, אדרברי המערבית, בודיקוט, ברפורד סנט ג'ון ומילטון. במהלך השנים נפרדו ההתיישבויות למעט אדרברי המזרחית והמערבית.

המבנים העתיקים ביותר שנותרו בעיירה הם כנסיית הקהילה של סנט מרי הבתולה שמתוארכת למאה ה-13 ואסם עתיק המתוארך למאה ה-15.

## שמורת טבע אדרברי
בשנת 2011 קיבלו אגמי אדרברי מעמד רשמי של שמורת טבע. השמורה ממוקמת מזרחה למרכז אדרברי וכוללת שני אגמים והיערות הצמודים להם.

מינים רבים של בעלי חיים מתקיימים באגמים ומחוץ להם; בעלי הכנף במקום כוללים ברכייה, סופית, תת-משפחות שונות ממשפחת השלדגיים, מלכילון אורנים, גנובתן אירופי וסיטה. במקום נצפו גם פרטים של עטלפון אירופי, בעיקר בקיץ, וכמו כן נחש מים אירופי, סנאי אפור, אייל הכרמל ומינים שונים של שפריריות, שפיריות, חפרפרות, נברנים וצפרדעים.

הצומח במקום כולל אקוניטום, פעמונית כחולה, דרדר הכותנה (מין של חוחן), חרדל השדה, קיסוס, נזמית, אצבעונית, זכריני, מורן שסוע עלים ורוד, גרניון הארגמן, גזר הגינה, אלנוס, מילה, אשור, שקד, אדר, אלון, דולב וערבה.

## ריקוד מוריס
ריקוד מוריס הוא ריקוד אנגלי קבוצתי מסורתי המלווה במוזיקה, ולעיתים כולל שימוש במקלות, חרבות ופריטים אחרים. קיימות עדויות כתובות המתארכות את הריקוד לשנת 1448. מקור הריקוד הוא ככל הנראה בריקודים אירופיים של המאה ה-15, בהם המשתתפים לבשו תלבושות צבעוניות ומפוארות בעלות שרוולים ארוכים מאוד שעליהם פעמונים. היו קיימים שני סגנונות ריקוד - ריקוד סולו של אדם בודד, וריקוד קבוצתי מסביב לרקדנית, או רקדן בבגדי אישה.

מקור השם הוא במילים Moorish או Morisco (כינוי משפיל שמשמעותו "מורים קטנים")

הריקוד התפתח והשתנה עם השנים, ובמאה ה-18 היה הריקוד נפוץ מאוד בדרום-מזרח אנגליה. מכיוון שלא היה ביכולת הרוקדים להרשות לעצמם בגדים מפוארים, הסתפקו בלבוש רגיל שהוספו לו סרטים ארוכים ופרחים. הריקוד זכה להצלחה אך במאה ה-19 איבד מהפופולריות שזכה לה עד שגווע בשנת 1880 לערך.

בשנת 1975 החלו שני תושבי אדרברי, בריאן שפרד וטים רדפורד, להשיב לחיים את הריקוד. הריקוד נלמד בבתי ספר למחול באזור, ואף נקבע יום מיוחד כ"יום הריקוד" ל-23 באפריל. ביום הריקוד מתקבצים רקדנים ממדינות שונות כדי להתחרות זה בזה.

בשנת 2011 יצא הסרט הדוקומנטרי Way of the Morris המתאר את הריקוד.

## קישורים חיצוניים

* 
* תמונות מהיסטוריית אדרברי
* ריקוד מוריס באתר https://themorrisring.org

## הערות שוליים

קטגוריה:אוקספורדשייר
קטגוריה:אנגליה: ערים
נמל התעופה הבין-לאומי אנאפה

**נמל התעופה הבין-לאומי אנאפה** (ברוסית: **Международный аэропорт Анапа**) הוא נמל תעופה בינלאומי של העיר אנאפה שברוסיה.

## היסטוריה
שדה התעופה הוקם ב-1934. נמל התעופה כלול באופן קבוע ב"רשימת שדות התעופה העמוסים ביותר ברוסיה".

במרץ 2016 החלה בנייתו של טרמינל חדש, אשר יקבל לאחר מכן את כל הטיסות הפנימיות, והטרמינל הישן, שיעבור שחזור, יקבל טיסות בינלאומיות. עבודות הבנייה העיקריות הסתיימו בינואר 2017. הפתיחה של הטרמינל החדש התקיימה ב-12 ביולי 2017.

## קישורים חיצוניים

* 

## הערות שוליים

אנאפה
קטגוריה:חבל מנהלי קרסנודאר
דובי וינרוט

**יהושע ישכר דב (דובי) וינרוט** (נולד בכ"ג בתמוז ה'תש"ם, 7 ביולי 1980) הוא עורך דין, רואה חשבון וסופר חרדי ישראלי.

## ביוגרפיה
נולד בתש"ם ליעקב ולגיטל רייזל (ג'יזל) וינרוט, הוא הבן הרביעי מתוך שישה. למד בישיבת היישוב החדש, בישיבת איתרי ובישיבת מיר. שירת כמורה חייל.

הוסמך לרואה חשבון והתמחה במשרד ארנסט אנד יאנג (E&Y) ולאחר מכן הוסמך לעורך דין והתמחה במשרד טולצ'ינסקי. עבד במשרד של אביו ולימים התמנה לשותף.

הוציא לאור ספרים רבי מכר - שני ספרי ילדים וספר למבוגרים.

מתפעל דף פייסבוק עם למעלה מ־13,000 עוקבים.

בהלווייתו של חיים ולדר הספידו ואמר שנרצח על ידי התקשורת, בהמשך חזר בו מההספד. ב־15 במרץ 2022 שודר בתוכנית "המקור" תחקיר שבו נטען כי דובי וינרוט היה מעורב ב"הסכמי השתקה" שחתם חיים ולדר עם נפגעות. וינרוט הגיב וטען כי עמד לצדו של ולדר עד התחקיר ב"מקרה אחד בלבד".

## חיים אישיים
היה נשוי לחני פיגנבלט עד פטירתה ב־29 בנובמבר 2017, ולהם שלושה ילדים.

## ספריו
* **מגנט של אהבה**, (יחד עם רחל בולטון) ישראל תשע"ז, הוצאת דרור אדם.
* **בארץ החיות: חיות מספרות על עצמן**, בני ברק תשע"ו, הוצאת חיים ולדר.
* **בארץ החיות 2**, ישראל 2017, הוצאה עצמית.
* **מחר השמש תזרח**, ישראל 2021, הוצאת ידיעות ספרים.
* **Animals speak : stories that help children share their feelings**, ניו יורק, 2016, הוצאת פלדהיים.

## קישורים חיצוניים

* 
* 
* 
* 
* 
* 
* 
* 
* 
* 

## הערות שוליים

קטגוריה:עורכי דין ישראלים
קטגוריה:סופרים חרדים ישראלים
קטגוריה:בוגרי ישיבת היישוב החדש
קטגוריה:בוגרי ישיבת איתרי
דובי וינרוט
קטגוריה:ישראלים שנולדו ב-1980
ג'ייקוב ריצ'רדס

**ג'ייקוב ריצ'רדס** (באנגלית: **Jacob Richards**; 1773 – 20 ביולי 1816) היה פוליטיקאי אמריקאי, שכיהן כחבר המפלגה הדמוקרטית-רפובליקנית בבית הנבחרים של ארצות הברית מטעם מחוז הקונגרס ה-1 של מדינת פנסילבניה.

## ביוגרפיה
ריצ'רדס נולד ליד העיר צ'סטר  שבפנסילבניה, בשנת 1773. הוא למד תואר ראשון באוניברסיטת פנסילבניה, וסיים שם את לימודיו בשנת 1791. לאחר מכן למד משפטים ובשנת 1795, התקבל למשרד עורכי דין והחל לעבוד בפילדלפיה. ריצ'רדס שירת בצבא ארצות הברית בדרגת קולונל.

ריצ'רדס נבחר לקונגרס השמיני של ארצות הברית מטעם המפלגה הדמוקרטית-רפובליקנית, ולאחר מכן גם נבחר לקונגרס התשיעי והעשירי.

לאחר התפטרותו מהקונגרס, חזר לעבוד בעריכת דין.

ריצ'רדס נפטר במקום מגוריו, סמוך לצ'סטר, בשנת 1816.

## קישורים חיצוניים
* 

## הערות שוליים

קטגוריה:אמריקאים ילידי פנסילבניה
קטגוריה:חברי בית הנבחרים של ארצות הברית מפנסילבניה
קטגוריה:בוגרי אוניברסיטת פנסילבניה
קטגוריה:עורכי דין אמריקאים במאה ה-18
קטגוריה:עורכי דין אמריקאים במאה ה-19
קטגוריה:חברי בית הנבחרים של ארצות הברית מטעם המפלגה הדמוקרטית-רפובליקנית
קטגוריה:אמריקאים שנולדו ב-1773
קטגוריה:אמריקאים שנפטרו ב-1816
הקללה של לונו

**הקללה של לונו** (באנגלית: **The Curse Of Lono**) הוא ספר מאת הסופר האמריקאי האנטר ס. תומפסון המתאר את חוויתיו בהוואי ב-1980. לאחר שפורסם ב-1983, הספר נשאר בהדפסה רק למשך תקופה קצרה. בשנת 2005 הוא הודפס שנית במהדורה מוגבלת; 1000 עותקים ממוספרים הודפסו וכל אחד מהם נחתם על ידי תומפסון ועל ידי המאייר ראלף סטידמן. כיום הספר זמין במהדורת כריכה קשה.

## עלילה
הספר נפתח במכתב מעורך המגזין ריצה (Running) המופנה לתומפסון ומבקש ממנו לסקר את המרתון בהונולולו ב-1980, באומרו כי המרתון הוא גם "הזדמנות טובה לקחת חופשה"; תומפסון מבקש ממאייר הספר וחברו הטוב ראלף סטדמן להתלוות אליו. במהלך הטיסה הוא פוגש אדם בשם אקרמן, הנראה כי הוא בעל קשרים לרשת סוחרי סמים בהוואי. תומפסון מסקר את המרתון בסגנון הכתיבה האופייני לו המוכר בשם "גונזו" או ניו ג'ורנליזם, משלב את חוויותיו האישיות עם הסיקור הכללי.

לאחר המרתון תומפסון עובר לגור בחלקת חוף שכורה בחוף קונה שבהוואי יחד עם סטדמן ומשפחתו. מזג האוויר העגום מחמיר והם נכלאים בביתם בגלל גלי ענק. סטדמן ומשפחתו מתרגזים על תנאי המקום ושבים לאנגליה. מאוחר יותר תומפסון ואקרמן נפגשים שנית ויוצאים למסע דיג, שבסופו תומפסון תופס דג חרב ענקי אותו הוא מכה למוות עם אלת קרב סמואית. סירת הדיג חוזרת למזח כשתומפסון צועק בניצחון, "אני לונו!" בהתייחסו ל, האל העתיק של ילידי הוואי, דבר המרגיז את תושבי המקום ובגינו נשלח תומפסון להתחבא בעיר המקלט.

הסיפור נקטע לפעמים לכדי קטעים מתוך הספר "המסע האחרון של קפטן ג'יימס קוק" של ריצ'רד האף, המספר את סיפורו של אדם המגיע לחופי הוואי ונתפש על ידי הילידים כאל, גלגול נשמות של האל לונו, ובסופו של דבר נרצח על ידיהם לאחר שמשך יתר על המידה את קבלת הפנים שלו על האי ונותר שם זמן רב מדי.

## הסרט
בנובמבר 2017 פורסם כי סטיב פינק עתיד לביים את הסרט על פי תסריט של ג'יי. די. רוזן. ההפקה הייתה אמורה להתחיל ב-2018.

## ראו גם
* הפולמוס ההיסטוריוגרפי על מותו של ג'יימס קוק

## לקריאה נוספת
תומפסון, האנטר ס. *הקללה של לונו*; טשן, 2006 (מסת"ב: 3-8228-4897-2)

## הערות שוליים

קטגוריה:אוטוביוגרפיות
ג'ון אליסון (פוליטיקאי)

**ג'ון אליסון** (באנגלית: **John Allison**; 5 באוגוסט 1812 – 23 במרץ 1878) היה פוליטיקאי אמריקאי, שכיהן כחבר המפלגה הוויגית בבית הנבחרים של ארצות הברית מטעם מחוז הקונגרס ה-20, ולאחר מכן ה-23, של מדינת פנסילבניה.

## ביוגרפיה
אליסון נולד בפנסילבניה, בשנת 1812, לחבר בית הנבחרים של ארצות הברית, ג'יימס אליסון. אליסון למד משפטים, ולאחר מכן התקבל למשרד עורכי דין, אך במקום לעבוד כעורך דין, פתח מפעל כובעים.

בין השנים 1846–1847, ובשנת 1849, כיהן אליסון כחבר בית הנבחרים של פנסילבניה.

בשנת 1850, אליסון נבחר לבית הנבחרים של ארצות הברית מטעם המפלגה הוויגית, אך ב-1852 לא היה מועמד. בשנת 1854, הוא נבחר מחדש לבית הנבחרים של ארצות הברית, אך בשנת 1856, החליט שלא להתמודד.

לאחר שפרש מבית הנבחרים ומהמפלגה הוויגית, החל לעבוד במפלגה הרפובליקנית.

ב-3 באפריל 1869 מונה אליסון לרשם האוצר במחלקת האוצר של ארצות הברית, תפקיד אותו מילא עד מותו. אליסון נפטר בשנת 1878, ונקבר בעיר הולדתו.

## קישורים חיצוניים
* 
* 

## הערות שוליים

קטגוריה:אמריקאים ילידי פנסילבניה
קטגוריה:חברי בית הנבחרים של ארצות הברית מפנסילבניה
קטגוריה:חברי בית הנבחרים של ארצות הברית מטעם המפלגה הוויגית
קטגוריה:חברי המפלגה הרפובליקנית (ארצות הברית)
קטגוריה:אמריקאים שנולדו ב-1812
קטגוריה:אמריקאים שנפטרו ב-1878
קלצ'ה

**קלצ'ה** (בהונגרית: **Kölcse**) הוא כפר במחוז סבולץ'-סטמאר-ברג שבצפון מזרח הונגריה.

בדומה ליישובים רבים באירופה, גם אוכלוסיית קלצ'ה עלתה משמעותית במפנה המאה ה-21, מ-1,460 תושבים בשנת 1990 עד 1,402 תושבים בשנת 2020.

הכפר והאזור הסובב לכפר מיושבים לסירוגין החל מהמאה ה-14.

## יהודי קלצ'ה
יהודים חיו בקלצ'ה בתקופות זמן שונות ובמקום קיים בסמוך לבית הקברות הכללי בית קברות יהודי ובו מצבות רבות, רובן די מוזנחות.

באפריל 1944 גורשו לכפר יהודים מפילשד ומסטמארצ'קה, משם גורשו כל היהודים לגטו במאטסלקה והוחזקו במקום בתנאים קשים יחד עם 17,000 יהודי המחוז. במאי 1944 גורשו למחנה ההשמדה אושוויץ.

## קישורים חיצוניים

* 

## הערות שוליים

קטגוריה:הונגריה: כפרים
קטגוריה:קהילות יהודיות שהושמדו בשואה
נמל התעופה חרברובו

**נמל התעופה הבינלאומי חרברובו** (ברוסית: **Международный аэропорт Храброво**) הוא נמל תעופה בינלאומי של מחוז קלינינגרד, רוסיה.

## היסטוריה
נמל התעופה ממוקם 20 ק"מ צפונית מזרחית למרכז קלינינגרד. הקיבולת המרבית של שדה התעופה היא 1,250 נוסעים בשעה.

זהו שדה תעופה משותף – בנוסף לתעופה אזרחית, הוא משמש את תעופת משרד ההגנה של הפדרציה הרוסית, שירות הביטחון הפדרלי של הפדרציה הרוסית, המשרד למצבי חירום והגנה אזרחית והמשמר הלאומי של רוסיה.

## קישורים חיצוניים

* 

## הערות שוליים

חרברובו
קטגוריה:קלינינגרד
ויוה מריה!

**ויוה מריה!** (בצרפתית: **!Viva Maria**) הוא סרט הרפתקאות צרפתי משנת 1965, בבימויו של לואי מאל, עם בריז'יט בארדו וז'אן מורו בתפקידים ראשיים.

התסריט נכתב על ידי לואי מאל וז'אן-קלוד קרייר והוא מתאר שתי בחורות בשם מריה שמחוללות מהפכה בארץ במרכז אמריקה בתחילת המאה ה-20.

ז'אן מורו זכתה בפרס באפט"א לשחקנית הזרה הטובה ביותר.

בריז'יט בארדו הייתה מועמדת לפרס באפט"א לשחקנית הזרה הטובה ביותר.

## תקציר העלילה
מריה מהוני פיצג'רלד (בריז'יט בארדו) היא בתו של אנרכיסט אירי. כבר מגיל צעיר היא מצטרפת אליו לפיצוצי מטרות בריטיות ברחבי אירופה. בשנת 1907 הם מפוצצים גשר במדינת סן מיגואל במרכז אמריקה אך אביה נהרג באש חיילים והיא מצליחה להימלט ולהגיע ללהקת קרקס נודד של רודולפו הגדול (רודולפו ברוק).

שם היא פוגשת במריה (ז'אן מורו), זמרת ורקדנית, ששותפתה לקרון ולהופעה התאבדה עקב אהבתה לשחקן קרקס שנטש אותה. מריה משכנעת את מריה האירית להצטרף אליה.

שתי המריות מופיעות בקטעי שירה, ריקוד ובעיקר בסטריפטיז ומשלהבות את הגברים הספרדים המיוחמים המשלמים בעד הכניסה גם בתרנגולות..

סאן מיגואל נשלטת בידי דיקטטור (חוסה אספינוסה)ולידו העריץ העשיר, האכזר והמושחת רודריגז (קרלוס לופז מוקטזומה). רודריגז מדכא את האיכרים המסכנים המשועבדים לו. הוא גר באחוזה מפוארת ובה יש גם חשמל המופעל על ידי סיבוב של גלגל גדול על ידי האיכרים המסכנים. כשהם מסובבים לאט, אור החשמל מתעמעם וחוזר לנורמלי לאחר שהוא יורה לעברם והם מחישים את הגלגל.

אנשיו של רודריגז תוקפים את האיכרים שהכריזו מרד בראשות פלורס (ג'ורג' המילטון). הם אוזקים את פלורס למוט עץ ומובילים אותו לאחוזת רודריגז בכוונה להוציאו להורג. בדרך הם תוקפים ושובים את אנשי הקרקס ובהם שתי המריות שרודריגז חושק בהן.

מריה (ז'אן מורו) מתאהבת בפלורס. בלילה מצליחים אנשי הקרקס להשתלט על השומרים ומשחררים את כולם כאשר שתי המריות מפעילות מקלע ויקרס נגד חייליו של רודריגז וקוצרות בהם. פלורס נפצע קשה מיריה של רודריגז, מובל לכפר ומת שם. מריה מצליחה להלהיב את הכפריים והם אוספים נשק ומתחילים מרד נגד רודריגז והדיקטטור.

מריה האירית מפוצצת מתקנים של הדיקטטור. רכבת עמוסה בחיילים וכלי נשק נתקלת במכשול שעשוי מנחיל דבורים. הדבורים עטות על החיילים שבורחים לנהר ואז משתלטים המורדים על הרכבת.

הכומר הראשי (פרנסיסקו רגורה) שהוא בן בריתו של הדיקטטור נפגש עם המריות ומסיח את דעתן ובאותה שעה חוטפים אותן הכמרים שלו, מביאים אותם לאחוזת רודריגז מנסים לענות אותם במכשירי האינקוויזיציה שאינם פועלים ומתכוונים להוציאן להורג. ברגע האחרון מסתערים המורדים בקריאות מריה מריה, מצילים אותם ומחסלים את רודריגז ואנשיו.

## צוות השחקנים

## קישורים חיצוניים

*קדימון לויוה מריה!, באתר יוטיוב
*מורו ובארדו בקטע של שירה, ריקוד וסטריפטיז, באתר יוטיוב
*ויוה מריה!, באתר TCM

קטגוריה:סרטי 1965
קטגוריה:סרטי הרפתקאות
קטגוריה:סרטי יונייטד ארטיסטס
קטגוריה:סרטי פעולה צרפתיים
קטגוריה:סרטי קומדיה
קטגוריה:סרטי קרקס
קטגוריה:סרטים בצרפתית
קטגוריה:סרטים צרפתיים
קטגוריה:סרטים שצונזרו בארצות הברית
קטגוריה:סרטי לואי מאל
אקסמל דויטשלנד

**אקסמל דויטשלנד** (בגרמנית: **XMal Deutschland**), הייתה להקת רוק גותי וגל חדש מהמבורג, גרמניה. הלהקה פעלה בין השנים 1980 ל -1990 ובתחילתה הורכבה כמעט כולה מנשים. אף על פי שרוב שירי הלהקה נכתבו בגרמנית הלהקה הצליחה יותר דווקא מחוץ לגרמניה ובעיקר באיים הבריטים.

## הקמה
אקסמל דויטשלנד הוקמה בשנת 1980 על ידי אניה הובה (שירה), מנואלה ריקרס (גיטרה), פיונה סנגסטר (קלידים), ריטה סימונסן (גיטרה בס) וקארו (קרולינה) מיי (תופים).

הסינגל הראשון שלהם, "Schwarze Welt" (עולם שחור), יצא כעבור שנה בלייבל ZickZack של אלפרד הילסברג. בתקופה זו הוחלפה ריטה סימונסן על ידי וולפגנג אלרברוק. בשנת 1982 הוציאה הלהקה את הסינגל "Incubus Succubus".

בעוד שהקהל הגרמני היה פחות פתוח ללהקה בהתחלה, מסע ההופעות בבריטניה בו חיממה הלהקה את ההרכב הסקוטי קוקטו טווינס הובילה לחוזה הקלטות עם הלייבל העצמאי 4AD. אלבום הבכורה שלהם, Fetisch (פ'טיש) והסינגלים "Qual" (סבל) ו"אינקובוס סוקובוס II" יצאו בשנת 1983 ועשו רושם על סצנת האינדי בבריטניה, אף על פי שהלהקה שרוב שירי הלהקה היו בגרמנית.

אחרי הסינגל "Reigen" והאלבום "Tocsin" (רעל) שיצאו לאור בשנת 1984 יצאה הלהקה לסיבוב הופעות עולמי בשנת 1985.

"Tocsin" הגיע למקום 86 במצעד האלבומים בבריטניה.ה- EP ברצף היה למעשה מהדורה מחודשת של שירים שהוקלטו בתוכניתו של שדרן הרדיו ג'ון פיל. אלה הוקלטו במקור ב־30 באפריל 1985, ושודרו ב־13 במאי 1985. הלהקה הייתה מופע פותח של להקת החונקים בקונצרט בוומבלי ארנה, לונדון, כמו גם בכל סיבוב ההופעות שלהם בבריטניה.

אלבום ההמשך "Viva" הוקלט בהמבורג ויצא בשנת 1987 אך גרר גל עזיבות מהלהקה, שלאחריו הפך המפיק הנרי סטארוסט לקלידן וקורט קרס למתופף.

ב-1989 יצא האלבום Devils, לראשונה עם טקסטים באנגלית וממנו יצאו לרדיו הסינגלים "Dreamhouse" ו- "I'll Be Near You". בנוסף לשירה באנגלית, צליל הלהקה התמתן מעט.

הלהקה הופיעה כמה הופעות חיות בשנת 1990 לפני שהתפרקה בסופו של דבר באותה שנה. הסולנית אניה הובה החלה לעסוק באמנות פלסטית ויצירותיה הוצגו במספר תערוכות.

## דיסקוגרפיה
* 1983: *Fetisch*
* 1984: *Tocsin*
* 1987: *Viva*
* 1989:*Devils*

## קישורים חיצוניים

* ראיון עם הסולנית אניה הובה באתר פוסט פאנק. 
* Meet The Artist: Anja Huwe - boesner.tv

## הערות שוליים

קטגוריה:להקות גל חדש
קטגוריה:להקות שהוקמו בשנת 1980
קטגוריה:להקות שהתפרקו בשנת 1990
ג'יימס אליסון (פוליטיקאי)

**ג'יימס אליסון** (באנגלית: **James Allison**; 4 באוקטובר 1772 – 17 ביוני 1854) היה פוליטיקאי אמריקאי, שכיהן כחבר המפלגה הדמוקרטית-רפובליקנית בבית הנבחרים של ארצות הברית מטעם מחוז הקונגרס ה-16 של מדינת פנסילבניה. אביו של ג'ון אליסון.

## ביוגרפיה
אליסון נולד סמוך לעיר אלקטון שבמרילנד, בשנת 1772. בשנת 1774, עבר עם הוריו למחוז וושינגטון שבפנסילבניה. באוניברסיטה, למד משפטים, ובשנת 1796, התקבל למשרד עורכי דין והחל לעבוד במחוז וושינגטון.

בשנת 1803, עבר להתגורר במחוז ביבר.

בין השנים 1803–1809, שימש אליסון כעורך דין בנושא תביעות במחוז מגוריו, מחוז ביבר.

אליסון נבחר לקונגרס ה-18 של ארצות הברית, ולאחר מכן גם לקונגרס ה-19, מטעם המפלגה הדמוקרטית-רפובליקנית. אליסון התפטר מהקונגרס ב-26 באוגוסט 1825, וחזר לעבוד בתור עורך דין עד שנת 1848, אז יצא לפנסיה.

אליסון נפטר במחוז מגוריו, מחוז ביבר, בשנת 1854, ונקבר בבית העלמין בעירו.

## קישורים חיצוניים
* 
* 

## הערות שוליים

קטגוריה:אמריקאים ילידי מרילנד
קטגוריה:חברי בית הנבחרים של ארצות הברית מטעם המפלגה הדמוקרטית-רפובליקנית
קטגוריה:חברי בית הנבחרים של ארצות הברית מפנסילבניה
קטגוריה:עורכי דין אמריקאים במאה ה-18
קטגוריה:עורכי דין אמריקאים במאה ה-19
קטגוריה:אמריקאים שנולדו ב-1772
קטגוריה:אמריקאים שנפטרו ב-1854
מורטימר דורמר לגט

**מורטימר דורמר לגט** ( 19 באפריל 1821 – 6 בינואר 1896) היה עורך-דין, מנהל בית ספר, פרופסור וגנרל בצבא האיחוד בזמן מלחמת האזרחים האמריקאית.

## ביוגרפיה
לגט נולד ב-19 באפריל 1821 באית'קה, ניו יורק. בגיל 15 עברה משפחתו למחוז גאוגה (geauga), אוהיו. לאחר שעזר לאביו להקים חווה במדבר, למד לגט רפואה ולאחר מכן את משפטים. בסופו של דבר הקים פרקטיקה פרטית באקרון, אוהיו.

כדי לעזור להשלים את הכנסותיו מהפרקטיקה המשפטית שלו, לימד לגט בבית ספר בוורן, אוהיו. שם הוא עזר לבסס את היסודות של מה שאנו מכירים בימינו בשם "מערכת החינוך היסודי". בשנת 1855 שימש בתפקיד פרופסור לנושא כתיבת "כתבי טענות" ופרקטיקה במכללת אוהיו למשפטים. הוא כיהן בתפקיד עד 1858. בשנת 1858 התמנה למפקח על בתי ספר בזנסוויל, אוהיו.

## מלחמת האזרחים
עם פרץ מלחמת האזרחים האמריקנית, הצטרף לגט לצבא האיחוד, ושירת תחילה בצוותו של חברו האלוף ג'ורג' ב. מקללן בויריג'ניה המערבית. לגט עזר להקים את חיל הרגלים המתנדב ה-78 של אוהיו ומונה להיות קולונל ביחידה. הוא הוביל את היחידה בכמה קרבות מלחמת האזרחים, ביניהם קרב פורט דונלסון, קרב שילה, ובמצור על קורינת'.

בשנת 1862 הועלה לדרגת בריגדיר גנרל ביחידת המתנדבים והשתתף בקמפיין ויקסבורג. במהלך המערכה הוא נפצע ונאלץ להתפנות לצורך החלמה.. כשחזר קיבל פיקוד על הדיוויזיה השלישית של חיל ה-XVII במהלך המערכה באטלנטה ו"הצעדה אל הים" של גנרל ויליאם שרמן. הוא הועלה לדרגת מייג'ור גנרל ביחידה בשנת 1864 וקיבל את הפיקוד בהמשך אותה שנה.

## קריירה לאחר המלחמה
לאחר המלחמה חזר לגט לזנסוויל לזמן קצר והמשיך בקריירה משפטית. הנשיא יוליסס ס. גרנט מינה אותו לממונה על משרדהפטנטים של ארצות הברית בשנת 1871; לגט מילא את התפקיד עד 1881, אז התפטר, שב לאוהיו כדי לחדש את העיסוק הפרטי שלו. בשנת 1884 הקים לגט חברה מצליחה שהפכה מאוחר יותר לחלק מחברת ג'נרל אלקטריק.

## משפחתו
בנו של לגט, מורטימר מ. לגט, נהרג בשנת 1873 במהלך טקס החניכה של אחוות "אלפא קאפה" באוניברסיטת קורנל. בנו של לגט היה מכוסה עיניים והלך על פסי רכבת עם חניכים אחרים, הוא מעד ונפגע בראשו. לגט הצעיר זכור כאדם הידוע הראשון שמת במהלך טקס חניכה לאחווה במכללה.
ממוזער|דיוקן של לגט בפארק הצבאי הלאומי בויקסבורג
מורטימור דורמר לגט נפטר ב-6 בינואר 1896 בקליבלנד אוהיו, ונקבר בבית העלמין "לייק וויו" ( Lake View Cemetery).

לגט היה אח בלשכת -Amity מס' 5, של הבונים החופשים בזנסוויל, אוהיו.

## קישורים חיצוניים

* רשימת גנרלים אמריקאים במלחמת האזרחים
*
*מורטימר גט, אנציקלופדיה להיסטוריה של קליבלנד
* 

## הערות שוליים

קטגוריה:אמריקאים ילידי מדינת ניו יורק
קטגוריה:גנרלים במלחמת האזרחים האמריקנית
קטגוריה:אמריקאים חברי הבונים החופשיים
קטגוריה:משפטנים אמריקאים
קטגוריה:אמריקאים שנולדו ב-1821
קטגוריה:אמריקאים שנפטרו ב-1896
Loin d'ici

"**Loin d'ici**" (בעברית: "**רחוק מכאן**") הוא סינגל של הזמרת האוסטרית זואי. השיר יצא לאור ב-5 בפברואר 2016, בהוצאת חברת התקליטים Global Rockstar Music, וייצג את אוסטריה באירוויזיון 2016.

## באירוויזיון
ב-12 בפברואר 2016, ניצחה זואי בקדם האוסטרי לאירוויזיון 2016, "".ב-10 במאי, בערב חצי הגמר של התחרות, ביצעה זואי את השיר. היא שובצה במקום ה-12 בסדר ההופעות, לפני אסטוניה ואחרי קפריסין. בתום ההצבעה, זואי הגיעה למקום השביעי עם 170 נקודות, והעפילה לגמר. ב-16 במאי, בגמר התחרות, הגיעה זואי למקום ה-13 עם 151 נקודות.

## רשימת השמעה

## מיקומי שיא

## פרסם היסטוריה

## קישורים חיצוניים

## הערות שוליים

קטגוריה:שירי 2016
קטגוריה:סינגלים מ-2016
קטגוריה:שירי אירוויזיון 2016
קטגוריה:שירי אוסטריה באירוויזיון
קטגוריה:שירים בצרפתית
לוויינים של צה"ל

**לוויינים של צה"ל** הם לוויינים ישראליים המופעלים על ידי יחידה 9900 רבים מהם מדגמי "אופק". בנוסף מפעיל חיל האוויר משגרי לוויינים מסוג "שביט". מנהלת תוכנית החלל במפא"ת שבמשרד הביטחון אחראית לפיתוח ולייצור הלוויינים ומשגרי הלוויינים.

הלוויינים מאפשרים לקבל תצלום לוויין תוך דקות ספורות מכל מקום בעולם. כיום מפותחת יכולת ניטור עצמאי ללוויינים כך שהם יתריעו בעצמם על שינויים בשטח האויב.

## לווייני ריגול מסדרת אופק
**מקרא:**  

## לוויינים נוספים

## לוויינים עתידים
משרד הביטחון החל לתכנן את הלוויינים הזעירים אשר ישמשו את צה"ל בדור הבא של לווייני הריגול. בקרוב צפויה יחידה 9900 להתחיל להשתמש גם בעשרות לוויינים זעירים שיפעלו בשיתוף פעולה עם ארצות הברית ובעתיד ייתכן שיצטרפו לשימוש גם לוויינים שיוחכרו מחברות מערביות.

## הערות שוליים

קטגוריה:צה"ל: אמצעי לחימה
קטגוריה:לוויינים ישראליים
מחסום קרח

[ממוזער| מחסום קרח על [דנובה|נהר הדנובה בגשר בווינה, אוסטריה]]
**מחסומי קרח** מתרחשים כאשר קרחוני נהר צפים מצטברים ומעכבים את התקדמות הקרח במורד עם זרם הנהר. מחסומי קרח יכולים להפחית משמעותית את זרימת הנהר ולגרום לשיטפונות במעלה הזרם - הם מכונים לפעמים **סכרי קרח**. הצפה בגלל מחסומי קרח יכולה להתרחש גם במורד הזרם כאשר המחסום משתחרר בשיטפון מתפרץ. בשני המקרים ההצפה עלולה לגרום נזק למבנים בחוף.

## קישורים חיצוניים

* 

קטגוריה:סכרים לפי סוג
קטגוריה:הידרולוגיה
קטגוריה:קרח

## הערות שוליים
חייא אלדאודי

**חייא אלדאודי** (נולד ב-1085 בבבל, נפטר בממלכת קסטיליה 1154) היה רב, מלחין ומשורר בחבל אנדלוסיה שבדרום חצי האי האיברי, דאז ממלכת קסטיליה וכיום חלק מספרד. אלדאודי היה בנו של דוד, ונכדו של חזקיה בן דוד. הוא נחשב כאבי משפחת אלדאודי, שצאצאיה נמצאים בישראל עד היום. על פי ההיסטוריון אברהם זכות אלדאודי היגר מבבל שבמסופוטמיה, עיראק של ימינו, לחצי האי האיברי, בו שוכנות כיום ספרד ופורטוגל. הוא הצטיין כרב, ונודע גם כמלחין ליטורגי ומשורר מוכשר ביותר. בשלב מסוים אף שימש כאחד מיועציו של אפונסו הראשון, מלך פורטוגל.

שניים מפיוטיו (שיריו) נכללו באוסף 'בתולת בת יהודה', שנערך בידיי המלומד שמואל דוד לוצאטו. בנו של אלדאודי, יעיש אבן יחיא (נפטר 1196), היה אביו של יחיא בן רבי , הרב הנודע.

יש הטוענים כי משפחת חרל"פ הפולנית מתייחסת אליו.

## לקריאה נוספת
* ספר הקבלה – רב אברהם בן-דוד, אוקספורד 1887, עמ' 67
* אברהם זכות, "The book of Lineage", תל אביב 2005, עמ' 515 ו-534

## הערות שוליים

קטגוריה:רבנים: ראשונים
קטגוריה:משוררים יהודים בימי הביניים
קטגוריה:ילידי 1085
קטגוריה:נפטרים ב-1154
קטגוריה:יהודי בבל במאה ה-11
קטגוריה:יהודי ספרד במאה ה-12
סטיבן בארלו

**סטיבן בארלו** (באנגלית: **Stephen Barlow**; 13 ביוני 1779 – 24 באוגוסט 1845) היה פוליטיקאי אמריקאי, שכיהן כחבר המפלגה הדמוקרטית בבית הנבחרים של ארצות הברית מטעם מחוז הקונגרס ה-18 של מדינת פנסילבניה. בארלו דגל בדמוקרטיה ג'קסונית.

## ביוגרפיה
בארלו נולד בעיר רדינג שבקונטיקט בשנת 1779. הוא למד במכללת ייל שבאוניברסיטת ייל. בשנת 1816, עבר למדוויל שבפנסילבניה, שם למד משפטים, התקבל למשרד עורכי דין והחל לעבוד במדוויל.

בארלו נבחר לקונגרס העשרים של ארצות הברית מטעם המפלגה הדמוקרטית. בשנת 1828, בארלו לא נבחר לקונגרס ה-21. לאחר התפטרותו מהקונגרס, חזר לעבוד בתור עורך דין, ובין השנים 1829–1831, כיהן בבית הנבחרים של ארצות הברית. בארלו שימש בתור שופט במחוז קרופורד שבפנסילבניה, מינואר 1831, ועד מותו. בארלו נפטר בשנת 1845 בעיר מגוריו, ונקבר בבית הקברות בגרנדייל.

## חיים אישיים
בארלו היה נשוי לאביגיל בארלו, ולהם היה 3 ילדים. הבכור, פרנסס, נפטר כשהיה בן שש, והבן השני נקרא על שמו, פרנסס. בתם השלישית של הזוג נקראה סופיה.

## קישורים חיצוניים
* 
* 

## הערות שוליים

קטגוריה:אמריקאים ילידי קונטיקט
קטגוריה:חברי בית הנבחרים של ארצות הברית מפנסילבניה
קטגוריה:עורכי דין אמריקאים במאה ה-19
קטגוריה:בוגרי אוניברסיטת ייל
קטגוריה:אמריקאים שנולדו ב-1779
קטגוריה:אמריקאים שנולדו ב-1845
ג'ורג' בורד

**ג'ורג' בורד** (1788 - 13 בינואר 1844) היה פוליטיקאי אמריקאי, שכיהן כחבר המפלגה הלאומית הרפובליקנית בבית הנבחרים של ארצות הברית מטעם מחוז הקונגרס ה-13, ולאחר מכן ה-18, של מדינת פנסילבניה.

## ביוגרפיה
בורד נולד בפנסילבניה בשנת 1788. בשנת 1810, התקבל בורד למשרד עורכי דין והחל לעבוד בקרלייל.

בורד נבחר לקונגרס ה-22 של ארצות הברית, ולאחר מכן גם לקונגרס ה-23, מטעם המפלגה הלאומית הרפובליקנית, שכונתה גם אנטי-ג'קסונית.

בשנת 1843, עבר בורד למחוז מרסר.

בורד נפטר בשנת 1844 בבדפורד שבפנסילבניה, ונקבר בבית העלמין בבדפורד.

## קישורים חיצוניים
* 
* 

## הערות שוליים

קטגוריה:אמריקאים ילידי פנסילבניה
קטגוריה:חברי בית הנבחרים של ארצות הברית מפנסילבניה
קטגוריה:אמריקאים שנולדו ב-1788
קטגוריה:אמריקאים שנפטרו ב-1844
Shape of My Heart

**Shape of My Heart** הוא שיר שביצע הזמר הבריטי סטינג. השיר יצא לאור ב־1993.

## רקע
השיר יצא לאור כסינגל החמישי מאלבומו Ten Summoner's Tales. סטינג כתב את השיר בשיתוף עם הגיטריסט דומיניק מילר. השיר הושמע בכתוביות הסיום בסרט לאון ובסרט "אהבה בשלושה". 

השיר הוא פופ קלאסי ונחשב לאחד מהבולטים בשירי סטינג בקריירת הסולו שלו. במצעד הסינגלים הבריטי השיר דורג במקום ה-57. נכון ל-2022 הוא צבר ביוטיוב 324 מיליון צפיות. 

סטינג סיפר כי באמצעות השיר הוא רצה לספר את סיפורו של שחקן קלפים, אשר מהמר לא כדי לנצח אלא כדי להבין את הלוגיקה המיסטית במזל או במקריות.

## קישורים חיצוניים

## הערות שוליים

קטגוריה:שירי סטינג
קטגוריה:שירים באנגלית
אלווין אוונס

**אלווין אוונס** (באנגלית: **Alvin Evans**; 4 באוקטובר 1845 – 19 ביוני 1906) היה פוליטיקאי אמריקאי, שכיהן כחבר המפלגה הרפובליקנית בבית הנבחרים של ארצות הברית מטעם מחוז הקונגרס ה-20, ולאחר מכן ה-21, של מדינת פנסילבניה.

## ביוגרפיה
אוונס נולד באבנסבורג שבפנסילבניה, בשנת 1845. הוא למד בבתי ספר ציבוריים בפנסילבניה, ולאחר מכן במכללת ביזנס איירון סיטי שבפיטסבורג. לאחר לימודיו, החל לעבוד בעצים.

במלחמת האזרחים האמריקנית, שירת אוונס בחבורת מתנדבים שאורגנה כדי להדוף את הפלישה הצפויה לפנסילבניה על ידי צבא הקונפדרציה.

לאחר מלחמת האזרחים, למד אוונס משפטים, ובשנת 1873, התקבל למשרד עורכי דין באבנסבורג.

אוונס היה ממקימי הבנק הלאומי הראשון באבנסבורג, ונשיאו הראשון.

במשך מספר שנים, אוונס היה חבר בוועדה הממונה על בתי הספר באבנסבורג, ובמועצה הכללית של העיר.

אוונס נבחר לקונגרס ה-57 של ארצות הברית, ולאחר מכן גם לקונגרס ה-58, מטעם המפלגה הרפובליקנית. אוונס סירב להשתתף בבחירות לקונגרס ה-59. לאחר התפטרותו מהקונגרס, חזר לעבודתו בתור עורך דין.

אוונס נפטר בעירו, אבנסבורג, בשנת 1906, ונקבר בבית העלמין לויד.

## קישורים חיצוניים
* 
* 

## הערות שוליים

קטגוריה:אמריקאים ילידי פנסילבניה
קטגוריה:חברי בית הנבחרים של ארצות הברית מפנסילבניה
קטגוריה:חברי בית הנבחרים של ארצות הברית מטעם המפלגה הרפובליקנית
קטגוריה:עורכי דין אמריקאים במאה ה-19
קטגוריה:עורכי דין אמריקאים במאה ה-20
קטגוריה:אמריקאים שנולדו ב-1845
קטגוריה:אמריקאים שנפטרו ב-1906
רודה פראבו

**רודה פראבו** (בצ'כית: **''Rudé právo**, בתרגום: האמת האדומה)'' היה העיתון הרשמי של המפלגה הקומוניסטית של צ'כוסלובקיה.

## היסטוריה ופרופיל
רודה פראבו נוסד ב-1930 כאשר המפלגה הקומוניסטית של צ'כוסלוביקה התפצלה מהסוציאל-דמוקרטים ועיתונם הישן, פראבו לידו (העם צודק). במשך שנות העשרים והשלושים העיתון צונזר לעיתים ואפילו נסגר באופן זמני. בסתיו 1938 המפלגה ננטשה ובזמן הכיבוש הגרמני ומלחמת העולם השנייה שהגיעה אחר כך העיתון נהיה מנשר מחתרתי. לאחר ההפיכה הקומוניסטית ב-1948 העיתון נהיה העיתון המוביל במדינה, המקביל הצ'כוסלובקי של עיתון פראבדה של ברית המועצות, תעמולתי ולפעמים צייתן לממשלה. מקביל העיתון הסלובקי היה פראבדה (הסלובקית).

תפוצת רודה פראבו הייתה יותר ממיליון עותקים ביום, ועובדה זאת הפכה אותו לעיתון הכי נפוץ בצ'כוסלובקיה. הממשלה הקומוניסטית קידמה את מכירותיו, למשל, על ידי איסור מכירת עיתונים אחרים לפני 10 בבוקר, או שבעלי קיוסקים שוחדו לא למכור עיתונים אחרים בכלל.

לאחר מהפכת הקטיפה, רודה פראבו הופרט ב-1989. נוסף על כך, כמה מעורכיו ייסדו עיתון יומי חדש, פראבו, אשר לא היה מפלגתי אך ניצל את בסיס הקוראים של העיתון למטרתו.

## קישורים חיצוניים

## הערות שוליים

קטגוריה:צ'כוסלובקיה: תרבות
קטגוריה:עיתונים וכתבי עת קומוניסטים
קטגוריה:מעוטרי עיטור קלמנט גוטוולד
Hear My Plea

**Hear My Plea** (בעברית: **האזיני לתחינתי**) הוא סינגל שהוקלט על ידי הזמר האלבני פרדריק נדוצי. השיר יצא לאור ב-20 באפריל 2007, כסינגל שלא מתוך אלבום, וכשיר אשר ייצג את אלבניה באירוויזיון 2007. הוא נכתב על ידי פנדי לאצ'ו והולחן על ידי אדריאן הילה.

הסינגל הבא שהוציא אחריו היה "Oh jeta ime" בשנת 2011.

## אירוויזיון 2007
עם השיר השתתפה פרדריק נדוצי באירוויזיון 2007. בחצי הגמר הצליח השיר להגיע למקום ה-17 עם 49 נקודות בסך הכל. השיר הופץ בהתחלה ב-20 באפריל 2007 במסגרת אלבום האוסף, *Eurovision Song Contest: Helsinki 2007*, שיצא על גבי תקליטור באמצעות CMC רקורדס.

ההופעה הרשמית של קייסי טולה עם השיר באירוויזיון 2007 הועלה לערוץ היוטיוב של האירוויזיון ב-20 בספטמבר 2016.

## רשימת השמעה
* **הורדה דיגיטלית**

# "Balada e Gurit (Festivali i Këngës)" – 4:31

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי 2007
קטגוריה:סינגלים מ-2007
קטגוריה:שירי אירוויזיון 2007
קטגוריה:שירי אלבניה באירוויזיון
קטגוריה:שירים באלבנית
קטגוריה:בלדות משנות ה-2000
קטגוריה:בלדות פופ
Carry Me in Your Dreams

**Carry Me in Your Dreams** (בעברית: **קח אותי אל חלומותיך**) הוא סינגל שהוקלט על ידי הזמרת האלבנית קייסי טולה. השיר יצא לאור בשנת 2008, כסינגל שלא מתוך אלבום, וכשיר אשר ייצג את אלבניה באירוויזיון 2009. הוא נכתב על ידי אגים דוצ'י והולחן על ידי אדמונד ז'ולאלי.

הסינגל הבא שהוציאה אחריו היה "Qiellin do ta prek me ty" בשנת 2009.

## אירוויזיון 2009
עם השיר השתתפה קייסי טולה באירוויזיון 2009. בחצי הגמר הצליח השיר להגיע למקום השביעי עם 73 נקודות בסך הכל. בגמר האירוויזיון הגיע למקום ה-17 בלבד, עם 48 נקודות בסך הכול. על הבמה, הופיעה טולה על רקע מסכי לד כהים שצבעיהם היו בעיקר תערובת של אדום, כתום, צהוב ולבן.

ההופעה הרשמית של קייסי טולה עם השיר באירוויזיון 2009 הועלה לערוץ היוטיוב של האירוויזיון ב-18 באוגוסט 2016.

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי אירוויזיון 2009
קטגוריה:שירי אלבניה באירוויזיון
קטגוריה:שירים באלבנית
קטגוריה:שירים באנגלית
קטגוריה:שירים מרובי שפות
קטגוריה:שירי דיסקו
קטגוריה:שירי פולקטרוניקה
Zemrën e lamë peng

"**Zemrën e lamë peng**" (בעברית: "**הימרנו על הלב**") הוא סינגל שהוקלט על ידי הזמרת האלבנית אולטה בוקה. השיר יצא לאור בשנת 2008, כסינגל שלא מתוך אלבום, וכשיר אשר ייצג את אלבניה באירוויזיון 2008. הוא נכתב על ידי פנדי לאצ'ו והולחן על ידי אדריאן הילה.

הסינגל הבא שהוציאה אחריו היה "Jepu me zemër" בשנת 2009.

## אירוויזיון 2008
עם השיר השתתפה אולטה בוקה באירוויזיון 2008. בחצי הגמר הצליח השיר להגיע למקום התשיעי עם 67 נקודות בסך הכל. בגמר האירוויזיון הגיע למקום ה-17 בלבד, עם 55 נקודות בסך הכול. נציגה של ישראל באירוויזיון 2008, בועז מעודה, הוציא בשנת 2009 גרסה עברית לשיר בשם "שער ליבך".

ההופעה הרשמית של קייסי טולה עם השיר באירוויזיון 2008 הועלה לערוץ היוטיוב של האירוויזיון ב-13 בספטמבר 2016.

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי 2007
קטגוריה:סינגלים מ-2007
קטגוריה:סינגלים מ-2008
קטגוריה:שירי אירוויזיון 2008
קטגוריה:שירי אלבניה באירוויזיון
קטגוריה:שירים באלבנית
קטגוריה:בלדות משנות ה-2000
נונאטאקי בנט

**נונאטאקי בנט** (באנגלית: **Bennett Nunataks**) הם שני נונאטאקים ברכס אוהיו, בהרי הורליק, בארץ מרי בירד שבאנטארקטיקה.

הנונאטקים ממוקמים כקילומטר מצפון למצוק לאקיי שברכס אוהיו.

המרחק בין נונאטאק אחד למישנהו הוא קילומטר אחד.

## היסטוריה
### גילוי ומיפוי הנונאטאקים

הנונאטאקים נסקרו לראשונה על ידי משלחת חציית הרי הורליק (Horlick Mountains Traverse party) מטעם התוכנית האנטארקטית של ארצות הברית בדצמבר 1958 (בקיץ האנטארקטי).

### מקור השם

שמם של הנונאטאקים ניתן להם על ידי הוועדה המייעצת לשמות אנטארקטיים.

הנונאטאקים נקראים על שמו של ג'ון בי. בנט (John B. Bennett), ססמולוג- גיאומגנטיזם בתחנת בירד בשנת 1960.

## לקריאה נוספת

• Sujoy Mukhopadhyay, Robert P. Ackert Jr, Allen E. Pope, David Pollard, Robert M. DeConto, **[http://sujoym.net/reprints/025_2012_EPSL_WAIS.pdf Miocene to recent ice elevation variations from the interior of the West Antarctic ice sheet: Constraints from geologic observations, cosmogenic nuclides and ice sheet modeling]**, Earth and Planetary Science Letters 337–338 (2012) 243–251, http://dx.doi.org/10.1016/j.epsl.2012.05.015

• Robert P. Ackert Jr., Sujoy Mukhopadhyay, David Pollard, Robert M. DeConto, Aaron E. Putnam, Harold W. Borns Jr., **[http://sujoym.net/reprints/021_2011_EPSL_Ohio_Range.pdf West Antarctic Ice Sheet elevations in the Ohio Range: Geologic constraints and ice sheet modeling prior to the last highstand]**, Earth and Planetary Science Letters 307 (2011) 83–93, doi:10.1016/j.epsl.2011.04.015

• Robert P. Ackert Jr., Sujoy Mukhopadhyay, Harold W. Borns, Aaron E. Putnam, **[https://www.waisworkshop.org/sites/waisworkshop.org/files/files/Ackert2-2009.pdf Preservation of Pliocene age surfaces beneath the WAIS: Insights from emergent nunataks in the Ohio Range]**

## קישורים חיצוניים

* נונאטאקי בנט באתר הסקר הגאולוגי של ארצות הברית
* נונאטאקי בנט באתר הגאזט האנטארקטי של ממשלת אוסטרליה
* נונאטאקי בנט באתר הגאזט האנטארקטי המשווה SCAR של ממשלת אוסטרליה
* תצלום לוויין של אזור נונאטאקי בנט

## הערות שוליים

בנט
מולצ'אט דומה

**מולצ'אט דומה** (ברוסית: **Молчат Дома**; באנגלית: **Molchat Doma**; תרגום ישיר: "הבתים שקטים") היא להקת פוסט-פאנק בלאורסית ממינסק, שהוקמה בשנת 2017. סגנון הלהקה מושפע מאוד מרוק רוסי של שנות השמונים.

אלבום הבכורה שלהם "*S krysh nashikh domov"* (רוסית: С крыш наших домов, תרגום ישיר: "מגגות הבתים שלנו") הוצא לאור בשנת 2017. שנה לאחר מכן הוציאו את אלבומם השני בעזרת חברת התקליטים הגרמנית העצמאית "Detriti", לאלבום קוראים "*[[:en:Etazhi|Etazhi]]"* (רוסית: Этажи, תרגום ישיר: "קומות"), האלבום צבר פופולריות ברחבי העולם ובעיקר השיר Sudno" (Судно)". בשנת 2020 חתמה הלהקה בחברת התקליטים האמריקאית "Sacred Bones", שפרסמה מחדש את אלבומיה. אלבומם השלישי "*[[:en:Monument (Molchat Doma album)|Monument]]*" (רוסית: Монумент, תרגום ישיר: מונומט) יצא לאור ב-13 בנובמבר 2020.

## דיסקוגרפיה
על עטיפת האלבומים של הלהקה מוצגים מבנים בסגנון אדריכלות קומוניסטי- ברוטליסטי.

על עטיפת *S krysh nashikh domov* מוצג מלון ריוגיונג שבפיונגיאנג בתהליכי בנייה.

על עטיפת *Etazhi* מוצג בנין המזכיר את מלון "פנורמה ריזורט" שבסלובקיה.

על עטיפת *Monument* מוצג ה"מונומנט להקמת המפלגה" שבפיונגיאנג גם כן.

### אלבומי סטודיו

### סינגלים

## קישורים חיצוניים

* 

קטגוריה:להקות בלארוסיות
קטגוריה:להקות פאנק (Punk)
קטגוריה:להקות סינת'-פופ
קטגוריה:להקות גל חדש
שריס לורנס

**שריס לורנס** (**Sherisse Laurence**) היא זמרת קנדית.

## ביוגרפיה
לורנס נולדה במניטובה. מ-1978 ועד 1983 הנחתה את התוכנית "Circus" בערוץ הטלוויזיה הקנדי "Circus". באירוויזיון 1986 היא ייצגה את לוקסמבורג עם השיר "L'amour de ma vie" וסיימה במקום השלישי.

ב-1988 היא הוציאה את הסינגל "Half a Heart". ב-2006 מונתה למנהלת מוזיקלית של מקהלה קהילתית באונטריו.

## קישורים חיצוניים

## הערות שוליים

קטגוריה:זמרות קנדיות
קטגוריה:מנחות טלוויזיה קנדיות
קטגוריה:משתתפי אירוויזיון 1986
קטגוריה:נציגי לוקסמבורג באירוויזיון
קטגוריה:זמרים קנדים
קטגוריה:מנחי טלוויזיה קנדים
Teatro d'ira: Vol. 1

**Teatro d'ira: Vol. 1** (בתרגום חופשי לעברית: **תיאטרון הזעם: חלק 1**) הוא אלבום האולפן השני של הלהקה האיטלקית מונסקין. האלבום יצא לאור ב-19 במרץ 2021, על ידי חברת התקליטים RCA רקורדס. מתוך האלבום יצאו שני סינגלים.

## רשימת רצועות

## מיקומי שיא

### מצעדים שנתיים

## נתוני מכירות

## קישורים חיצוניים

## הערות שוליים

קטגוריה:אלבומי מונסקין
קטגוריה:אלבומים באנגלית
קטגוריה:אלבומי זהב בצרפת
קטגוריה:אלבומי חברת RCA רקורדס
Il ballo della vita

**Il ballo della vita** (בתרגום חופשי לעברית: **ריקוד החיים**) הוא אלבום הבכורה של הלהקה האיטלקית מונסקין. האלבום יצא לאור ב-28 באוקטובר 2018, על ידי חברת התקליטים סוני מיוזיק אנטרטיינמנט. מתוך האלבום יצאו חמישה סינגלים.

## רשימת רצועות

## מיקומי שיא

## נתוני מכירות

## קישורים חיצוניים

## הערות שוליים

קטגוריה:אלבומי מונסקין
Chosen

**Chosen** הוא מיני-אלבום הראשון של הלהקה האיטלקית מונסקין. המיני-אלבום יצא לאור ב-8 בדצמבר 2017, על ידי חברת התקליטים סוני מיוזיק אנטרטיינמנט. מתוך המיני-אלבום יצא סינגל.

## רשימת רצועות

## מיקומי שיא

## נתוני מכירות

## קישורים חיצוניים

## הערות שוליים

קטגוריה:מיני-אלבומי בכורה מ-2017
קטגוריה:אלבומי מונסקין
קטגוריה:מיני-אלבומים באנגלית
פלסאנמור

**פלסאנמור בע"מ** () היא חברה ציבורית ישראלית, העוסקת בפיתוח וייצור של מכשור רפואי, ובכלל זה מכשיר ביתי לבדיקת אולטרה סאונד להיריון.

החברה הוקמה בסוף 2014 על ידי ד"ר אלעזר זוננשיין, והוא מנכ"ל החברה ובעל השליטה בה. יו"ר החברה הוא יונתן אדרת, לשעבר יו"ר מזור רובוטיקה. מטה החברה שוכן בעומר.

תחילה פיתחה החברה מכשיר ביתי לבדיקת אולטרה סאונד של פעולת הלב, לשם הצגת התוצאות לקרדיולוג מרוחק. לאחר התייעצות עם רופאי נשים, בהם פרופ' שלמה משיח, שינתה החברה את ייעוד המכשיר לבדיקת אולטרה סאונד להיריון. ייצור המכשיר נעשה בישראל. לחברה הסכם עם שירותי בריאות כללית, לפיו קופת החולים תרכוש 20,000 מכשירים, שאותם תמכור לנשים הרות. נכון ל-2022, מכשירי האולטרה סאונד מתוצרת פלסאנמור משווקים באופן נרחב למבוטחות שירותי בריאות כללית. המכשירים מתממשקים באמצעות חיבור USB לטלפונים סלולריים בעלי מערכת הפעלה מסוג אנדרואיד.

ב-14 ביוני 2021 התחילו מניות החברה להיסחר בבורסה בתל אביב, עם הפיכתה של פלסאנמור לחברה ציבורית.

בשלבי פיתוח וניסוי קליני נמצא מכשיר נוסף, שמיועד לנשים הנמצאות בטיפולי פוריות.

## קישורים חיצוניים
*
*
*
*

## הערות שוליים

קטגוריה:יצרני מכשור רפואי ישראלים
קטגוריה:עומר: חברות
קטגוריה:ישראל: חברות שהוקמו ב-2014
קטגוריה:חברות הנסחרות בבורסה לניירות ערך בתל אביב
קטגוריה:חברות הנכללות במדד תל אביב ביומד